b'\n_START_ARTICLE_\nCory Monteith\n_START_SECTION_\nTidlige liv\n_START_PARAGRAPH_\nMonteith blev f\xc3\xb8dt i Calgary, Alberta, den 11. maj 1982, som den yngste s\xc3\xb8n af Ann McGregor, indretningsarkitekt, og Joe Monteith, en milit\xc3\xa6rmand, der tjente i Princess Patricia\'s Canadian Light Infantry. Han havde en \xc3\xa6ldre bror ved navn Shaun. Monteiths for\xc3\xa6ldre blev skilt, da han var syv \xc3\xa5r gammel, og han og hans storebror blev opdraget af deres mor i Victoria, British Columbia. Efter skilsmissen s\xc3\xa5 han lidt til sin far p\xc3\xa5 grund af Joe Monteiths v\xc3\xa6rnepligt. Han havde sociale vanskeligheder i skolen. Som 13-\xc3\xa5rig begyndte han p\xc3\xa5 alkohol og marihuana og begyndte at pj\xc3\xa6kke fra skole._NEWLINE_Efter at have g\xc3\xa5et p\xc3\xa5 16 forskellige skoler, herunder alternative programmer for urolige teenagere, droppede han helt ud som 16-\xc3\xa5rig. P\xc3\xa5 det tidspunkt var hans stof-og alkoholmisbrug steget, og Monteith vendte sig mod sm\xc3\xa5kriminalitet, s\xc3\xa5som at stj\xc3\xa6le penge fra venner og familie, for at finansiere sin afh\xc3\xa6ngighed. Vendepunkt i Monteiths liv kom, da hans mor og en gruppe af venner iscenesat en intervention, da han var 19, og han begyndte at deltage i et rehabiliteringsprogram. Monteith udtalte: "Jeg er heldig p\xc3\xa5 s\xc3\xa5 mange punkter. Jeg er heldig med at v\xc3\xa6re i live". Han fik til sidst sin high school-eksamen i 2011 fra en alternativ skole han gik p\xc3\xa5 i sin ungdom i Victoria._NEWLINE_F\xc3\xb8r han br\xc3\xb8d igennem i showbusiness, havde Monteith forskellige jobs, bl.a. Walmart-receptionist, taxichauff\xc3\xb8r, skolebuschauff\xc3\xb8r, og tagd\xc3\xa6kker.\n_START_SECTION_\nPersonlige liv\n_START_PARAGRAPH_\nMonteith var i et forhold med sin Glee-medskuespiller, amerikanske Lea Michele, indtil sin d\xc3\xb8d. Den 31. marts 2013 blev det meddelt, at Monteith frivilligt havde g\xc3\xa5et med til at g\xc3\xa5 i en behandling for stofmisbrug. Han havde tidligere f\xc3\xa5et stofmisbrugbehandling, da han var nitten. Hans behandling blev afsluttet den 26. april 2013.\n_START_SECTION_\nD\xc3\xb8d\n_START_PARAGRAPH_\nMonteith blev fundet d\xc3\xb8d i sit v\xc3\xa6relse p\xc3\xa5 The Fairmont Pacific Rim hotel i Vancouver, British Columbia den 13. juli 2013. Han havde planlagt at tjekke ud den 13. juli, men da han undlod at g\xc3\xb8re det, gik hotellets personale ind p\xc3\xa5 hans v\xc3\xa6relse og opdagede hans lig. Selvom politiet i Vancouver sagde at d\xc3\xb8ds\xc3\xa5rsagen ikke var umiddelbart indlysende, var der ingen mist\xc3\xa6nkelige omst\xc3\xa6ndigheder ved d\xc3\xb8dsfaldet. En obduktion er planlagt. Monteiths pressetalsmand udstedte en kort erkl\xc3\xa6ring efter politiets pressem\xc3\xb8de: "Vi er s\xc3\xa5 kede af at bekr\xc3\xa6fte, at meldingerne vedr. Cory Monteiths d\xc3\xb8d er korrekte. Vi er i chok og sorg over dette tragiske tab."'